## L’aeroport de Castelló reforça la seua oferta hivernal de vols amb l’estrena de la nova ruta d’Astúries

*** La connexió, operada per Volotea, funcionarà durant la campanya nadalenca, fins al 4 de gener, i tornarà a partir de maig
* Vicente Martínez Mus destaca que la nova ruta respon a l’objectiu de la Generalitat de reforçar la connectivitat de Castelló**

L’aeroport de Castelló ha estrenat este dissabte una nova connexió amb Astúries, operada per l’aerolínia Volotea, que funcionarà durant la campanya nadalenca, fins al 4 de gener, i tornarà a partir de maig per a la temporada estival.

El conseller de Medi Ambient, Infraestructures i Territori, Vicente Martínez Mus, ha manifestat la seua satisfacció amb la posada en marxa d’esta ruta, “que respon a l’objectiu de la Generalitat de reforçar la connectivitat aèria de Castelló”. El conseller ha destacat que la nova línia “afavorix l’arribada a la província de turistes des del nord d’Espanya, alhora que acosta els castellonencs a una destinació molt atractiva com és Astúries”.

La nova ruta opera entre el 21 de desembre i el 4 de gener, amb vols en dimarts i dissabte. Tornarà a partir del 10 de maig i estarà vigent durant la temporada estival, fins a l’11 d’octubre. La duració aproximada del trajecte és d’1 hora i 15 minuts.

La ruta d’Astúries és la segona que opera Volotea en l’aeroport de Castelló, o així se suma a la de Bilbao. L’entrada en funcionament d’esta línia reforça el catàleg de vols de l’aeroport de Castelló durant la campanya hivernal, en la qual també operen les rutes de Londres, Brussel·les, Düsseldorf Weeze, Bucarest i Madrid.

Les connexions regulars s’ampliaran en la pròxima temporada d’estiu, a partir de finals de març, en què l’aeroport ha programat la major oferta de vols de la seua trajectòria. En concret, té previst operar 14 rutes, entre les quals figuren les noves de Budapest, Cracòvia, Cluj i Palma.

Fecha: 21/12/2024